cyanic-selkie/wikianc huggingface dataset:
ბობოკინი
ბობოკინი დასტურდება ქუცნა ამირეჯიბის სიგელში (1401-1415 წწ.). იგი, როგორც ჩანს, თემურ-ლენგის შემოსევის დროს განადგურდა. ამიტომ ქუცნა ამირეჯიბი, სხვა სოფლების მსგავსად, მასაც „ნაოხარ სოფელს“ უწოდებს და მათთან ერთად სწირავს მის მიერვე განახლებულ ულუმბის მონასტერს.
სხვა წყაროებსა და დოკუმენტებში ბობოკინი აღარ გვხვდება. მას არ იცნობენ ვახუშტი და იოანე ბატონიშვილები.
ბობოკინის ტერიტორიაზე შეიმჩნევა საამშენებლო კირქვისა და ღორღის ნაშთები.
ლიტერატურა
კატეგორია:ხაშურის მუნიციპალიტეტის ნასოფლარები
ბაგო (დასავლეთი ნეგროსი)
ბაგო (ოფიციალურად ქალაქი ბაგო; ტაგ: Lungsod ng Bago) — მეორე კლასის შემადგენელი ქალაქი დასავლეთი ნეგროსის პროვინციაში, ფილიპინებში. 2015 წლის აღწერით ქალაქის მოსახლეობა 170 981-ია.
ბაგო პროვინციის დედაქალაქ ბაკოლოდიდან 21 კმ-ით სამხრეთით მდებარეობს. ბაგოს მოსახლეობა დასავლეთ ნეგროსის მოსახლეობის 6.63%-ია და პროვინციაში მესამე ადგილზეა მოსახლეობის რაოდენობით. ქალაქის ფართობი 389 კმ²-ია, რაც მთელი პროვინციის 5% და შემადგენელი ქალაქების საერთო ფართობის 10-%-ია.
ბაგოს მახლობლად მთელ ფილიპინებში გადაშენების პირას მყოფი დელფინების სამი სახეობიდან ერთ-ერთის, ირავადის დელფინის პოპულაცია ბინადრობს. დანარჩენი ორი სახეობა გუიმარასისა და პალავანის მახლობლად ბინადრობს.
ეტიმოლოგია
ესპანელი ისტორიკოსის, დიეგო დე პოვედანოს ჩანაწერების მიხედვით, ქალაქის სახელწოდება წარმოდგება იმ ხის დასახელებიდან Bágo, რომლის ძირშიც ადგილობრივი პრინცი მაპადიკი გარდაიცვალა. სხვა ვერსიის თანახმად, ქალაქის სახელწოდება დაკავშირებულია ბუჩქების სახელთან ბაგო-ბაგო, რომლებიც მახლობელ ადგილებში მდინარეთა სანაპიროებზე უხვად იზრდება. XVII-XVIII საუკუნეებში მოლოდან წამოსულმა ახალმოსახლეებმა მდინარე ბაგოს შესართავთან სოფელი დაარსეს, რომელიც დღეს ქვიშითა და ხრეშითაა მდიდარი. სოფელი დიდ დასახლებად გადაიქცა და მოსახლეობის მოთხოვნის საფუძველზე 1800 წელს პუებლოდ გამოცხადდა.
XVII საუკუნე
1575 წლიდან XVI საუკუნის ბოლომდე ბაგოს შესახებ ცნობები არ მოიპოვება. ქალაქი ისტორიულ წყაროებში კიდევ ერთხელ XVII საუკუნის დასაწყისში მოიხსენიეს, როდესაც მდინარე ბაგოს სანაპიროზე ახალმოსახლეებმა რამდენიმე დასახლება შექმნეს. მოგვიანებით ამ დასახლებებმა ესპანელ მმართველებს პეტიციით მიმართეს, რათა სოფელს პუებლოს სტატუსი მიეღო და ბაგო დარქმეოდა. პეტიციის ხელმომწერთა შორის იყვნენ მანუელ სიტჩონი, გრეგორიო ვალერა, პაულინო ტორესი, ხასინტო არანეტა, კლემენტე კელისი, მარიანო გონზაგა და ფერნანდო ვილანუევა, რომელთა წინაპრები მოლოდან იყვნენ. ესპანელმა მმართველებმა პეტიციას 1800 წელს მოაწერეს ხელი და იმავე წელს ბაგომ ოფიციალურად მიიღო პუებლოს სტატუსი.
გეოგრაფია
ბაგოს მთლიანი ფართობი 38 941 ჰექტარია. ქალაქი პოლიტიკურად 24 ბარანგაიდ იყოფა, რომელთაგანაც 16 სოფლის მეურნეობის, ხოლო 8 ურბანულია. ურბანულ ბარანგაებს აბუანანი, ანტიპულუანი, კარიდადი, ბალინგასაგი, დონ-ხორხე-არანეტა, მა-აო, პობლასიონი და ტალოკი მიეკუთვნება. ქალაქიდან ყველაზე შორს 30.5 კმ-ის დაშორებით ილიჯანის ბარანგაი მდებარეობს. ყველაზე დიდი ბარანგაი ბაკონგია, რომლის ფართობიც 4 827.035 ჰექტარია, ხოლო ყველაზე პატარა ბრგის პობლასიონია, რომლის ფართობიც 311.5044 ჰექტარია. ქალაქის სანაპირო ზოლი 15 კმ-ის სიგრძისაა. ქალაქს პროვინციის მასშტაბით ყველაზე ფართო მდინარე სერავს, რომელიც კანლაონის ვულკანის ჩრდილო-აღმოსავლეთ ფერდობზე იღებს სათავეს და გუიმარასის სრუტეში ჩაედინება.
0-3% დახრილობის მიწებს 22 911.41 ჰექტარი უკავია, 3.1-8%-ის მიწებს — 5 783.92 ჰექტარი, 8.1-18% — 4 682.22 ჰექტარი, 18.1-30% — 1 514.84 ჰექტარი, ხოლო 30-50% დახრილობის მიწებს 1 735.18 ჰექტარი უკავია. 50%-ზე მეტი დახრილობის ფერდობებსა და მთებს 2 313.57 ჰექტარი მიწა უკავია.
ქალაქში წვიმების სეზონი მაისიდან დეკემბრამდე, ხოლო მშრალი სეზონი იანვრიდან აპრილამდე გრძელდება. წვიმიანი დღეების რაოდენობა 89, ხოლო ტენიანობის საშუალო წლიური მაჩვენებელი 76.17%-ია.
დემოგრაფია
მოსახლეობის 99.6% ჰილიგაინონის ენაზე საუბრობს, ხოლო დანარჩენი 0.4%-სთვის მშობლიური ენა კირანაისა და სებუანური ენაა. მოსახლეობის 82% რომის კათოლიკური ეკლესიის მიმდევარია, 2% — ფილიპინების ბაპტისტური ეკლესიის, 6% — დამოუკიდებელი ფილიპინური ეკლესიის, 3% — ქრისტეს ეკლესიის, ხოლო დანარჩენი ნაწილი იეჰოვას მოწმეები, უკანასკნელი დღის იესო ქრისტეს ეკლესიის, მეშვიდე დღის ადვენტიზმისა, ევანგელიზმისა და სხვ. კონფესიების მიმდევარია.
ადგილობრივი მმართველობა
2007 წელს ბაგოს მერად რამონ დ. ტორესი აირჩიეს, რომელმაც ჯანეტ ე. ტორესი შეცვალა. ქალაქის გულში კოლიზეუმი მდებარეობს.
ცნობილი ადამიანები
ცნობილი ბაგოელებს მიეკუთვნებიან: არანეტების ოჯახი — ცნობილი ფილიპინური კლასი, რომლისთვისაც ქალაქი მთავარი კერა იყო. ხუან არანეტა — რევოლუციონერი ეროვნული გმირი, ამადო არანეტა — ბიზნეს მაგნატი, რაფაელ მ. სალასი — ეროვნული გმირი, გაერთიანებული ერების ორგანიზაციის მოსახლეობის ფონდის აღმასრულებელი დირექტორი, ხესუს ვალერა — რომის კათოლიკური ეკლესიის ეპისკოპოსი, ხორხე ბ. ვარგასი — ფილიპინების მთავრობის მეთაური მეორე მსოფლიო ომის დროს, მანუელ კესონის აღმასრულებელი მდივანი, მანსუეტო ველასკო უმცროსი — ოლიმპიური ვერცხლის მედალოსანი და სხვ.
სქოლიო
კატეგორია:დასავლეთ ნეგროსის ქალაქები კატეგორია:ფილიპინების ქალაქები
Szomszédok (სერიალი)
Szomszédok (მეზობლები) — უნგრული სატელევიზიო სერიალი, რომელიც გადიოდა 1987– 1999 წლებში. სერიალის ფინალური სერია ეთერში გავიდა 1999 წლის 31 დეკემბერს. სერიალი გადიოდა სახელმწიფო მაუწყებელ Magyar Televízió-ზე (უნგრეთის ტელევიზია) ყოველ ორ კვირაში ხუთშაბათს საღამოს. სერიალი საკმაოდ პოპულარული იყო და 1998 წელს მას ყოველთვიურად თითქმის 1 მილიონი მაყურებელი ჰყავდა. თუმცა, სერიალმა დაიწყო პოპულარობის დაკარგვა ათწლეულის ბოლოს ეთერში უცხოური სატელევიზიო სერიალების შემოსვლის გამო და საბოლოოდ სერიალი დასრულდა 1999 წელს.
სერიალის შესახებ
სერიალი გახლავთ საპნის ოპერა, რომელიც ეხება ჩვეულებრივი ადამიანების ცხოვრებას, რომლებიც ცხოვრობენ და მუშაობენ გაზდაგრეტში. სერიალის გმირები დროთა განმავლობაში სიღრმისეულად იქნა გამოკვლეული: დაწყებული ხანდაზმული პენსიონერებიდან, დასაქმებული საშუალო ასაკის პროფესიონალებით, მომავალი ახალგაზრდებით და თინეიჯერებით. სერიალის იდეა დაიბადა BBC-ის East Enders-დან, მაგრამ Szomszédok უფრო მეტად ფოკუსირებულია გმირებზე. სერიალში მონაწილეობდა 2000-ზე მეტი მსახიობი და დამატებითი პერსონალი სერიალის 331 ეპიზოდის განმავლობაში.
Szomszédok ხშირად განიხილება ერთგვარი პერიოდის ნაწილად, რომელიც მოიცავს კომუნისტური ეპოქის ბოლო რამდენიმე წელს, დემოკრატიულ რევოლუციას ქვეყანაში და უნგრეთის ახალი საბაზრო ეკონომიკის დასაწყისს.
სერიალის ყოველი სერიალი ეხებოდა იმ დღის მნიშვნელოვან თემებსა და საკითხებს, რომლებიც გავლენას ახდენდა უნგრეთში ადამიანების ცხოვრებაზე. ეს მოიცავდა პოლიტიკას, მიმდინარე ეკონომიკურ ლიბერალიზაციას და ისეთ თემებს, როგორიცაა ნარკომანია, ორგანიზებული დანაშაული და პერსონალური კომპიუტერების დადგმა სახლში. თუმცა პოლიტიკური საკითხები ძალიან ფრთხილად და გაკვრით იყო განხილული. მაყურებელს შეეძლოთ პერსონაჟებში საკუთარი თავის იდენტიფიცირება, რადგან ისინი ებრძოდნენ და განიხილავდნენ იგივე საკითხებს, რასაც მოქალაქეები. სწორედ ამან მისცა სერიალს პოპულარობა.
სერიალში უნგრულ სამაუწყებლო მედიაში პირველი გეი პერსონაჟი გამოჩნდა, მამაკაცი პარიკმახერი, რომლის პერსონაჟმაც მთელ ქვეყანაში პოპულარობა მოიპოვა.
გადასაღები მოედანი
მინი|Gazdagrét, სადაც სიუჟეტი ვითარდება, [[2017 წელს]] სერიალის გადაღების მთავარი ადგილი იყო Csiki-hegyek-ის ქუჩა 1, სადაც სერიალის მწარმოებელმა ჯგუფმა ჯერ იქირავა, შემდეგ კი მთელი სართული იყიდა. ალმას კაფე მდებარეობდა XII ოლქში, ალკოტას ქუჩის és Tartsay Vilmos კუთხეში.
გამეორება
სერიალის დასრულებიდან გარკვეული პერიოდის შემდეგ, Szomszédok განმეორებით გადიოდა M1-ზე (უნგრეთის სახმელეთო სამაუწყებლო საზოგადოებრივი ტელევიზია) 2015 წლის 13 მარტამდე. განმეორებას თან ახლდა კომპიუტერული ტექსტის ჩანართები, სადაც ახსნილი იყო სერიალში წამოჭრილი თემები, მაგალითად: რა ღირდა პური იმ დროს ან რა მნიშვნელობა ჰქონდა იმ დროს ხსენებულ კონკრეტულ საზოგადო მოღვაწეს (ძირითადად ახალგაზრდებისათვის). სერიალის თავდაპირველმა მსახიობმა და რეჟისორმა საჯაროდ გააპროტესტა ეს და ჩანართები რამდენიმე ეპიზოდის შემდეგ შეწყდა. სერიალი ასევე გავიდა M1-ის საკუთრებაში არსებულ არხზე M3. დღესდღეობით სერიალს არ ჰყავს ბევრი მაყურებელი, რადგან მაყურებლების დიდი ნაწილი უყურებს მის ანალოგს, Barátok közt-ს, რომელიც წარმოებულია RTL Klub ტელევიზიის მიერ.
სქოლიო
კატეგორია:სერიალები კატეგორია:უნგრული სერიალები კატეგორია:საპნის ოპერები კატეგორია:საპნის ოპერები ქვეყნის მიხედვით კატეგორია:უნგრული საპნის ოპერები
კატეგორია:სატელევიზიო სერიალები
პიერლუიჯი კაზირაგი
პიერლუიჯი კასირაგი (Pierluigi Casiraghi; დ. 4 მარტი, 1969) — იტალიელი ფეხბურთელი და ფეხბურთის მწვრთნელი. თამაშობდა ნახევარმცველის პოზიციაზე. კარიერის დიდი ნაწილი „ლაციოსა“ და „იუვენტუსში“ აქვს გატარებული, სადაც მოიგო რამდენიმე ტიტული.
რესურსები ინტერნეტში
კატეგორია:დაბადებული 4 მარტი კატეგორია:დაბადებული 1969 კატეგორია:იტალიელი ფეხბურთელები კატეგორია:სერია B-ს ფეხბურთელები კატეგორია:სერია A-ს ფეხბურთელები კატეგორია:მონცას ფეხბურთელები კატეგორია:იუვენტუსის ფეხბურთელები კატეგორია:ლაციოს ფეხბურთელები კატეგორია:პრემიერ ლიგის ფეხბურთელები კატეგორია:ჩელსის ფეხბურთელები კატეგორია:იტალიის ნაკრების ფეხბურთელები კატეგორია:1994 წლის მსოფლიო საფეხბურთო ჩემპიონატის ფეხბურთელები კატეგორია:1996 წლის ევროპის საფეხბურთო ჩემპიონატის ფეხბურთელები კატეგორია:იტალიელი ფეხბურთის მწვრთნელები
კიტა ჩხენკელი
ბიოგრაფია
კიტა ჩხენკელი საქართველოს პირველი საგარეო საქმეთა მინისტრის, აკაკი ჩხენკელის ძმა იყო. საქართველოს მთავრობის სტიპენდიით 1920 წელს ჩაირიცხა ჰალეს უნივერსიტეტის ფილოსოფიის მიმართულებაზე. 1936 წელს მან ჰამბურგის უნივერსიტეტში პოლიტეკონომიის დოქტორის ხარისხი მოიპოვა. ოცდაათიანი წლების მეორე ნახევარში ჩხენკელმა ჰამბურგის უნივერსიტეტის ენათმეცნიერების განყოფილებაში გადაინაცვლა და რუსული ენის შესახებ ლექციების წაკითხვა დაიწყო. მისი ახალი კოლეგები, ლინგვისტები ჩხენკელი მშობლიური ენის თავისებურებებითაც დაინტერესდნენ და რამდენიმე თვეში მას ქართული ენის კურსების ხელმძღვანელობაც დაავალეს. საბოლოოდ, ჩხენკელმა პოლიტეკონომიას ენათმეცნიერებაში მოღვაწეობა აირჩია. მან მეორე მსოფლიო ომის მიმდინარეობის დროს დაიწყო მუშაობა ქართულ-გერმანულ ლექსიკონსა და ქართული ენის სახელმძღვანელოზე, მაგრამ მისი მასალები 1943 წელს ჰამბურგის დაბომბვას შეეწირა. მეორე მსოფლიო ომის შემდეგ ჩხენკელი შვეიცარიაში გადასახლდა და იქ განაგრძო ნაყოფიერი მოღვაწეობა. ციურიხის კონფედერაციულ უნივერსიტეტში მან ქართული სტამბა „ამირანი" დააარსა, სადაც გამოსცა „ვისრამიანის" თარგმანი, დაბეჭდა ფუნდამენტური ნაშრომი „ქართული ენის შესავალი", რომელიც გერმანულენოვან სამყაროში დღემდე მიიჩნევა ქართველოლოგიის კლასიკურ სახელმძღვანელოდ. ციურიხის უნივერსიტეტში დააარსა ქართველოლოგიური კათედრა. ამავე უნივერსიტეტში ჩხენკელმა უამრავი მასალა შეაგროვა „ვეფხისტყაოსნის" აკადემიური გამოცემისა და ქართულ-გერმანული ლექსიკონის დასასტამბად. ჩხენკელი ნაადრევად გარდაიცვალა და ამ ორი უკანასკნელი წიგნის გამოქვეყნებას ვერ მოესწრო.
რესურსები ინტერნეტში
კატეგორია:ქართველი ენათმეცნიერები კატეგორია:დაბადებული 8 ნოემბერი კატეგორია:დაბადებული 1895 კატეგორია:გარდაცვლილი 22 ოქტომბერი კატეგორია:გარდაცვლილი 1963
იარადულუ
იარადულუ (Yaradullu) — სოფელი აზერბაიჯანში, აღსთაფის რაიონში.
რესურსები ინტერნეტში
კატეგორია:აღსთაფის რაიონის სოფლები
ბოკნევი
ბოკნევი — ნასოფლარი დღევანდელი ხაშურის მუნიციპალიტეტის ტერიტორიაზე. მდებარეობდა თრიალეთის ქედის ჩრდილოეთ კალთაზე, სოფლების, მიწობისა და თხილნარას სამხრეთით.
ვახუშტი და იოანე ბატონიშვილები მას არ იცნობენ, არც სხვა საისტორიო წყაროებსა და დოკუმენტებში გვხვდება.
აქ ძირითადად ოსური მოსახლეობა სახლობდა.
აბააჟვახუ (ღვადის თემი)
აბააჟვახუ, აბააჟვ-ახუ (Абаажә ахәы) — სოფელი  საქართველოში, აფხაზეთის ავტონომიური რესპუბლიკის ოჩამჩირის მუნიციპალიტეტში (ღვადის თემი). კოდორის ქედის სამხრეთ კალთაზე, მდინარე ცხენისწყლის (აფხაზეთისა) სათავესთან, მდინარე უჩაღალის ზემოთში. ზღვის დონიდან – 260 მეტრი, შავი ზღვიდან – 22 კილომეტრი, ოჩამჩირიდან – 25 კილომეტრი.
ისტორია
სახელწოდება აფხაზურად „ძველი ციხესიმაგრის ბორცვს“ ნიშნავს. 1949 წელს ღვადის სასოფლო საბჭოში შედიოდა. 1989 წლის მდგომარეობით მოსახლეობა შეადგენდა 260 კაცს. ამჟამად კონტროლდება აფხაზეთის სეპარატისტული ხელისუფლების მიერ. საქართველოს უახლესი კანონმდებლობით მიეკუთვნება „რუსეთის მიერ ოკუპირებულ ტერიტორიებს“.
სქოლიო
კატეგორია:ღვადის თემის სოფლები
დედოფალ მოდის მიწა
1961 წლიდან ტერიტორია მოექცა ანტარქტიდის შესახებ შეთანხმების მოქმედების და სამხრეთი პოლარული რეგიონის სხვა საერთაშორისო შეთანხმებების ქვეშ, რომლებიც ნებას რთავენ მხოლოდ საკვლევ-სამეცნიერო სამუშაოების ჩატარებას. ამ შეთანხმებების შესაბამისად ნორვეგიის ტერიტორიული პრეტენზიები ს. გ. 60°-ის სამხრეთით არსებულ ყველა მიწებზე უვადოდ გაყინულია.
დედოფალ მოდის მიწის ტერიტორიაზე მოქმედებს რამდენიმე სამეცნიერო სადგური, მათ შორის რუსული «ნოვოლაზარევსკაია» და გერმანული «ნოიმაიერი III».
კატეგორია:ნორვეგიის საგრაფოები კატეგორია:ნორვეგიის ზღვისიქითა ტერიტორიები კატეგორია:ანტარქტიდის მიწები
მინის სახელოსნო ჭიქიანა
მინის სახელოსნო ჭიქიანა — არქეოლოგიური ძეგლი მცხეთის მუნიციპალიტეტის სოფელ სათოვლეში, სოფლის სამხრეთით, 1 კილომეტრზე, ადგილ მზვარეში, თარიღდება განვითარებული ფეოდალური ხანით. სახელოსნოს ტერიტორიაზე გამოვლინდა მინის გრეხილღეროიანი სამაჯურების ნატეხები, მინის წიდები და სხვა.
ლიტერატურა
კატეგორია:მცხეთის მუნიციპალიტეტის არქეოლოგიური ძეგლები
გელეშენი
გელეშენი (Gălăşeni) — სოფელი მოლდოვაში, რიშკანის რაიონში. მდებარეობს ზღვის დონიდან 185 მეტრზე. 2004 წლის მონაცემებით, მოსახლეობა 1 075 ადამიანს შეადგენდა.
რევაზ ბანცური
რევაზ ბანცური (დ. 10 ივნისი, 1936, ბანცურთკარი — გ. 2013) — ქართველი მათემატიკოსი, მეცნიერი. ფიზიკა-მათემატიკის მეცნიერებათა დოქტორი (1982), პროფესორი (1972).
ბიოგრფია
1960 წელს დაამთავრა თბილისის სახელმწიფო უნივერსიტეტის ფიზიკა-მათემატიკის ფაკულტეტი.
1960-1962 წლებში ანდრია რაზმაძის სახელობის მათემატიკის ინსტიტუტის უფროსი ტექნიკოსი. 1962-1969 წლებში უმცროსი მეცნიერ-თანამშრომელი. 1969-1983 წლებში უფროსი მეცნიერ-თანამშრომელი. 1983 წლიდან ამავე ინსტიტუტის დრეკადობის მათემატიკური თეორიის განყოფილების გამგე. 1998 წლიდან მთავარი მეცნიერ-თანამშრომელი. არჩეული იყო თეორიულ და გამოყენებით მექანიკაში რუსეთის ნაციონალური კომიტეტის წევრად. წლების განმავლობაში მოღვაწეობდა თბილისის სახელმწიფო უნივერსიტეტის მექანიკა-მათემატიკის ფაკულტეტის თორიული მექანიკის კათედრაზე. მისი სამეცნიერო შრომები ეძღვნება დრეკადობის ბრტყელი თეორიის სასაზღვრო და საკონტაქტო ამოცანებს, ანალიზურ ფუნქციათა თეორიის შერეულ სასაზღვრო ამოცანებს, დრეკადობის თეორიის ნაწილობრივ უცნობსაზღვრიან ამოცანებს, ნახვევი ტიპის ინტეგრალურ და უსასრულო ალგებრულ განტოლებათა სისტემებს. მან არსებითად განავითარა ნიკოლოზ მუსხელიშვილის თემატიკა და ახალი მიმართულებებით მნიშვნელოვნად გააფართოვა დრეკადობის ბრტყელი თეორიაში ანალიზურ ფუნქციათა თეორიის მეთოდების გამოყენების სფერო. ინტეგრალური გარდაქმნების გამოყენებით ზოგიერთი კლასის საკონტაქტო ამოცანა დაიყვანა ანალიზურ ფუნქციათა თეორიის ახალი ტიპის გადადგილებიან სასაზღვრო ამოცანაზე, რომელსაც მან უწოდა კარლემანის ტიპის ამოცანა ზოლისათვის. დაამუშავა ახალი ტიპის ფაქტორიზაციის მეთოდი და ამოხსნა კარლემანის ტიპის ამოცანა საკმაოდ ზოგად შემთხვევაში. აღნიშნულ მეთოდს ზემოთხსენებული ამოცანებისათვის იგივე მნიშვნელობა აქვს, რაც XX საუკუნის ორმოციან წლებში შესწავლილ საკონტაქტო ამოცანებისათვის დამუშვებულ ნიკოლოზ მუსხელიშვილის მეთოდს. ამიტომ, ეს მეთოდი ცნობილია კანონიკურ ამონახსნთა რევაზ ბანცურის მეთოდის სახელწოდებით და ამჟამად წარმოადგენს ერთადერთ ზოგად მეთოდს, რომელიც იძლევა ხსენებული საკონტაქტო ამოცანების ეფექტური ამოხსნის საშუალებას. მანვე, ნაწილობრივ უცნობსაზღვრიანი ამოცანების ზოგიერთი კლასისათვის დაამუშავა ფაქტორიზაციის მეორე მეთოდი, რომლის გამოყენებითაც მოგვცა ამ კლასის ამოცანების ამოხსნადობის დასრულებული თეორია. მის მიერ მიღებული შდეგებიდან სპეციალისტების მიერ ერთ-ერთ საუკეთესოდ აღიარებულია ძაბვათა კონცენტრაციის საკითხის შესწავლა ბზარის ბოლოებში. მიიღო უაღრესად მნიშვნელოვანი შედეგი რღვევის მექანიკაში, რამაც დიდი პრაქტიკული გამოყენება ჰპოვა მანქანათმშენებლობაში, გემთმშენებლობასა და საავიაციო კონსტრუქციების დაპროექტებაში. ააგო ინტეგრალური წარმოდგენები კარლემანის ტიპის ამოცანებისათვის, რომლებიც იგივე როლს ასრულებენ რასაც ცნობილი კოშის ინტეგრალები წრფივი შეუღლების ამოცანებისათვის. არის 42 სამეცნიერო ნაშრომის ავტორი.
სადოქტორო დისერტაციის თემა — „დრეკადობის ბრტყელი თეორიის საკონტაქტო ამოცანები და მათთან დაკავშირებულ ფუნქციათა თეორიის სასაზღვრო ამოცანები“, დაიცვა 1981 წელს.
რესურსები ინტერნეტში
კატეგორია:ქართველი მათემატიკოსები კატეგორია:თბილისის სახელმწიფო უნივერსიტეტი
ჟერომ ბოატენგი
ჟერომ ბოატენგი (Jérôme Boateng; დ. 3 სექტემბერი, 1988, ბერლინი) — გერმანელი ფეხბურთელი, გერმანიის ეროვნული ნაკრების და მიუნხენის „ბაიერნის" მცველი.
პირადი ცხოვრება
მისი ძმა არის განის ნაკრების ფეხბურთელი კევინ-პრინს ბოატენგი.
რესურსები ინტერნეტში
კატეგორია:დაბადებული 1988 კატეგორია:მიუნხენის ბაიერნის ფეხბურთელები კატეგორია:გერმანელი ფეხბურთელები კატეგორია:გერმანიის ბუნდესლიგის ფეხბურთელები კატეგორია:გერმანიის ნაკრების ფეხბურთელები კატეგორია:2010 წლის მსოფლიო საფეხბურთო ჩემპიონატის ფეხბურთელები კატეგორია:მსოფლიო ჩემპიონები ფეხბურთში კატეგორია:2014 წლის მსოფლიო საფეხბურთო ჩემპიონატის ფეხბურთელები კატეგორია:2016 წლის ევროპის საფეხბურთო ჩემპიონატის ფეხბურთელები კატეგორია:დაბადებული 3 სექტემბერი
ევროპული თამაშები
ევროპული თამაშები — ოლიმპიური ტიპის სპორტული შეჯიბრი, რომელშიც მონაწილეობას იღებენ ევროპის ქვეყნები. ღონისძიების ორგანიზატორია ევროპის ოლიმპიური კომიტეტი. ტურნირი 4 წელიწადში ერთხელ ტარდება. პირველ თამაშებს უმასპინძლა აზერბაიჯანის დედაქალაქმა ბაქომ 2015 წლის ივნისში. პირველი თამაშებზე წარმოდგენილი იყო 20 საზაფხულო სპორტის სახეობა.
სქოლიო
კატეგორია:სპორტული შეჯიბრებები
რადეს არყი
რადეს არყი, ბუჩქა არყი (Betula raddeana) — მცენარე არყისებრთა ოჯახისა. 8–10 მ სიმაღლის, პატარა ზომის ხეა. აქვს მოვარდისფრო ქერქი. ერთწლიანი ყლორტები ღია მურა ფერისაა, აქა-იქ აყრია მეჭეჭები და ჯირკვლოვანი ბუსუსები, რომლებიც მეორე წელს ქრება, შემდგომ პერიოდში ტოტები შიშველია. ფოთოლი კვერცხის ფორმის ან კვერცხისებრ-ელიფსურია, სიგრძით 4,5 სმ და სიგანით 6 სმ-მდე, 5–7 წყვილი გვერდითი ძარღვით. ყუნწი სქლადაა შებუსული და 4–5-ჯერ მოკლეა ფირფიტაზე. ნაყოფებიანი მჭადა გადახრილია ან სწორად მდგომი. ყვავის და ნაყოფმსხმოიარობს აგვისტო-ნოემბერში. კავკასიის ენდემური მცენარეა. საქართველოში გვხვდება შიდა ქართლში, მცხეთა-მთიანეთსა და თუშეთში. ამის გარდა, გავრცელებულია ჩრდილოეთ კავაკასიის კავკასიონის ცენრტალურ და აღმოსავლეთ ნაწილში. იზრდება სუბალპურ ტანბრეცილ ტყეებში.
სქოლიო
კატეგორია:არყი
გორდონ ბენქსი
გორდონ ბენქსი (Gordon Banks; დ. 30 დეკემბერი, 1937, შეფილდი — გ. 12 თებერვალი, 2019, სტოკ-ონ-ტრენტი) — ინგლისელი ფეხბურთელი, მეკარე. მონაწილეობდა მსოფლიოს 1966 და 1970 წლების მსოფლიო ჩემპიონატებზე, ასევე 1968 წლის ევროპის ჩემპიონატზე. 1966 წელს ნაკრებთან ერთად გახდა მსოფლიო ჩემპიონი და ჩემპიონატის საუკეთესო მეკარე. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 21-ე ადგილზე დასახელდა.
სქოლიო
კატეგორია:დაბადებული 1937 კატეგორია:დაბადებული 30 დეკემბერი კატეგორია:გარდაცვლილი 2019 კატეგორია:გარდაცვლილი 12 თებერვალი კატეგორია:ინგლისელი ფეხბურთელები კატეგორია:ინგლისის საფეხბურთო ლიგის ფეხბურთელები კატეგორია:ჩესტერფილდის ფეხბურთელები კატეგორია:ლესტერ სიტის ფეხბურთელები კატეგორია:სტოკ სიტის ფეხბურთელები კატეგორია:ინგლისის ეროვნული საფეხბურთო ნაკრების ფეხბურთელები კატეგორია:1962 წლის მსოფლიო საფეხბურთო ჩემპიონატის ფეხბურთელები კატეგორია:1966 წლის მსოფლიო საფეხბურთო ჩემპიონატის ფეხბურთელები კატეგორია:1970 წლის მსოფლიო საფეხბურთო ჩემპიონატის ფეხბურთელები კატეგორია:ფიფას 100-ეული კატეგორია:მსოფლიო ჩემპიონები ფეხბურთში კატეგორია:ინგლისელი ფეხბურთის მწვრთნელები
ჯოიანის წმინდა გიორგის ეკლესია და ნასოფლარი
ჯოიანის წმინდა გიორგის ეკლესია და ნასოფლარი — არქიტექტურულ-არქეოლოგიური ძეგლი მცხეთის მუნიციპალიტეტის სოფელ თელოვანის სამხრეთ-დასავლეთით, 500 მეტრის მოშორებით, ფერდობზე, ხევის წყლის მარცხენა მხარეს. თარიღდება გვიანდელი ფეოდალური ხანით.
წმინდა გიორგის ეკლესია
ფასადები მოპირკეთებულია დიდი ზომის რეგულარულად ნაწყობი ქვიშაქვით. კარის არქიტრავის ქვაზე წრეში ჩასმული ჯვარია ამოკვეთილი. ეკლესიას წრეთარგისა და ლილვისაგან შედგენილი ლავგარდანი აქვს. სამხრეთიდან ეგვტერი ყოფილა მიშენებული.
ნასოფლარი
ეკლესია დგას ფეოდალური ხანის ნასოფლარის ტერიტორიაზე, რომელიც ამჟამად ტყითაა დაფარული. ადგილზე შემორჩეენილია ქვითკირის შენობათა ნანგრევები.
ლიტერატურა
კატეგორია:მცხეთის მუნიციპალიტეტის ტაძრები კატეგორია:მცხეთის მუნიციპალიტეტის არქეოლოგიური ძეგლები
ოჯექი
ოჯექი  (Ocek) — სოფელი აზერბაიჯანში,  ევლახის  რაიონში.
ხცისის ნაეკლესიარი
ხცისის ნაეკლესიარი — არქიტექტურული ძეგლი ხაშურის მუნიცუპალიტეტის სოფელ ხცისის სამხრეთით 200 მეტრზე. თარიღდება გვიანდელი ფეოდალური ხანით. ეკლესია დარბაზულია (7X5 მეტრზე), ნაგებია ნატეხი ქვით. ძლიერ დაზიანებულია: სამხრეთისა და დასავლეთის კედლები მთლიანად დანგრეულია, აღმოსავლეთისა და ჩრდილოეთის ნაწილობრივ.
ოჯექი
რესურსები ინტერნეტში
კატეგორია:ევლახის რაიონის სოფლები
ხცისის ნაეკლესიარი
ლიტერატურა
კატეგორია:ხაშურის მუნიციპალიტეტის არქიტექტურული ძეგლები
დრუცა
დრუცა (Druţa) — სოფელი მოლდოვაში, რიშკანის რაიონში. მდებარეობს ზღვის დონიდან 136 მეტრზე. 2004 წლის მონაცემებით, მოსახლეობა 446 ადამიანს შეადგენდა.
სლავოი ჟიჟეკი
დაიბადა ლიუბლიანაში 1949 წელს კომუნისტის ოჯახში. ჟიჟეკმა სკოლაში მიიღო კლასიკური გერმანული განათლება. 1990 წელს მონაწილეობდა სლოვენიის საპრეზიდენტო არჩევნებში ლიბერალ-დემოკრატიული პარტიიდან, თუმცა წარუმატბლად. დაიკავა მეოთხე ადგილი. ამის შემდეგ დაკავებული იყო მხოლოდ სამეცნიერო საქმიანობით.
რესურსები ინტერნეტში
კატეგორია:სლოვენი ფილოსოფოსები კატეგორია:დაბადებული 1949 კატეგორია:დაბადებული 21 მარტი კატეგორია:მარქსისტი მწერლები კატეგორია:ონტოლოგები კატეგორია:ანტიკონსუმერისტები კატეგორია:გონების ფილოსოფოსები კატეგორია:ანტიკაპიტალისტები
იენიგიუნი
იენიგიუნი (Yenigün) — სოფელი აზერბაიჯანში, აღსთაფის რაიონში.
რესურსები ინტერნეტში
კატეგორია:აღსთაფის რაიონის სოფლები
ჰონგ-კონგის ტურიზმი
ტურიზმი ჰონგ-კონგის ეკონომიკის ერთ-ერთი მნიშვნელოვანი სექტორია. 2017 წელს ჰონგ-კონგს 26 686 026 საერთაშორისო ტურისტი ეწვია, ხოლო საერთაშორისო ტურიზმიდან მიღებული შემოსავალი 36 150 200 000$-ს გაუტოლდა, რაც საშუალოდ ყოველი ტურისტის მიერ დახარჯულ 1 354.6$-ს უდრის. მოგზაურობისა და ტურიზმის ინდუსტრიიდან მიღებული შემოსავალი ქვეყნის მთლიანი შიდა პროდუქტის 8%-ს შეადგენს, ხოლო ამ სფეროში შექმნილი სამუშაო ადგილები, 327 967 ადილი, მთლიანი სამუშაო ადგილების 8.6%-ს მოიცავს.
მიმოხილვა
2011 წელს შემოსვლითი ტურიზმიდან მიღებული შემოსავალი ყოველ ტურისტზე საშუალოდ 7 333 ჰონგ-კონგურ დოლარს გაუტოლდა. ჰონგ-კონგის ტურიზმის საბჭოს მოხსენებით, 2010 წელს ქვეყანას ჯამში 36 მილიონზე მეტი ტურისტი ეწვია,რაც წინა წელთან შედარებით 21.8%-ით მეტი იყო. მათგან 22.5 მილიონი კონტინენტური ჩინეთიდან ჩავიდა. 8.2 მილიონი ტურისტი (კონტინენტური ჩინეთიდან ჩასულთა გამოკლებით) ახლო ტერიტორიებიდან ჩავიდა, ხოლო 4.8 მილიონი - შორიდან. 2011 წლის ივლისში ჰონგ-კონგში 3.8 მილიონი ტურისტი ჩავიდა, რაც ქვეყნის მოსახლეობის ნახევარზე მეტი იყო.
ტურიზმი საერთაშორისო ვაჭრობასა და ფინანსურ მომსახურებებთან ერთად ჰონგ-კონგის შემოსავლების მთავარ წყაროა. მსოფლიო ეკონომიკური ფორუმის 2017 წლის მოხსენების მიხედვით მოგზაურობისა და ტურიზმის კონკურენტუნარიანობის ინდექსით (4.9 ქულა) 136 ქვეყანას შორის ჰონგ-კონგი მე-11 ადგილზე იმყოფება. 2015 წელთან შედარებით ეს მაჩვეებელი 0.2 ქულით უკეთესია და ჰონგ-კონგმა სიაში 2 ადგილით მაღლა აინაცვლა. ჰონგ კონგს საუკეთეს მაჩვენებლები ბიზნეს გარემოს (6.2 ქულა, 1-ლი ადგილი), ინფორმაციული და კომუნიკაციური ტექნოლოგიების უზრუნველყოფისა (6.5 ქულა, 1-ლი ადგილი) და სახმელეთო და საზღვაო ინფრასტრუქტურის (6.4 ქულა, 1-ლი ადგილი) სვეტებში აქვს, ხოლო ყველაზე ცუდი - ფასების კონკურენტუნარიანობისა (4.2 ქულა, 113-ე ადგილი) და ტურისტული მომსახურების ინფრასტრუქტურაში (4.4 ქულა, მე-60 ადგილი).
ტურიზმის სტატისტიკა
ჰონგ-კონგის ტურიზმის სტატისტიკა 2014-2017 წლებში ქვეყნებისა და ტერიტორიების მიხედვით:
ტურისტული ღონისძიებები
წლის განმავლობაში ჰონგ-კონგში არაერთი ღონისძიება ტარდება, რომელთა მიზანიც ვიზიტორთა მიზიდვაა. ქვეყნის ხელისუფლება აცხადებს, რომ ჰონგ-კონგი აზიის ღონისძიებათა დედაქალაქია.
საერთაშორისო ჩინური ახალი წლის ღამის პარადი
ჩინური ახალი წლის დროს ჰონგ-კონგში ერთ-ერთი ყველაზე მნიშვნელოვანი ღონისძიება საერთაშორისო ჩინური ახალი წლის ღამის პარადია, რომელიც პირველად 1996 წელს ჩატარდა. თავდაპირველად ღონისძიება დღის განმავლობაში ჰონგ-კონგის კუნძულზე იმართებოოდა, მაგრამ 2004 წლიდან ციმ სა ჩეიში ღამის განმავლობაში იმართება.
2018 წელს პარადს 150 000 ადამიანი დაესწრო, რომელთა ნახევარი ტურისტი იყო.
ჰონგ-კონგის დაბადების ტურიზმი
2012 წლამდე ჰონგ-კონგში დაბადების ტურიზმის მაჩვენებლლები იზრდებოდა. კონტინენტური ჩინეთიდან ორსული ქალები ბავშვების გასაჩენად ჰონგ-კონგში ჩადიოდნენ, რათა ბინადრობის უფლება მიეღოთ. კონტინენტური ჩინეთიდან ჩასული ქალების მიერ გაჩენილ ბავშვებს ბინადრობის უფლება ეძლევათ და ქალაქის სოციალური კეთილდღეობით სარგებლობის ნებაც აქვთ. ჰონგ-კონგის მოქალაქეები უკმაყოფილებას გამოთქვამდნენ, რადგანაც ორსული ქალები და ბავშვები ჰონგ-კონგის სამედიცინო სისტემას მძიმე ტვირთად დააწვა. ზოგიერთები კონტინენტური ჩინეთიდან ჩამოსულებს „კალიებს“ უწოდებდნენ, რომლებიც ადგილობრივთაგან ჰონგ-კონგის რესურსებს იღებდნენ. 2001-2011 წლებში 170 000 ახალშობილის ორივე მშობელი კონტინენტური ჩინეთიდან იყო, მათგან 32 653 ბავშვი კი 2010 წელს დაიბადა.
სქოლიო
კატეგორია:ჰონგ-კონგის ტურიზმი ჰონგ-კონგი
ოლიერია
ოლიერია (Ollería, L'Olleria) — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის ვალიე-დე-ალბაიდის კომარკის შემადგენლობაში. ფართობი — 32,2 კმ². მოსახლეობა — 8320 კაცი (2020 წ.).
სქოლიო
კატეგორია:ვალენსიის მუნიციპალიტეტები
ჰენრი კატნერი
ჰენრი კატნერი (Henry Kuttner, (დ. 7 აპრილი, 1915 — გ. 4 თებერვალი, 1958) — ამერიკელი მწერალი, რომელიც მოღვაწეობდა სამეცნიერო ფანტასტიკის, ფენტეზის და საშინელებათა ჟანრებში.
მწერლის შემოქმედებისთვის დამახასიათებელია სამეცნიერო ფანტასტიკის კლასიკური სიუჟეტური მოტივები – დროში მოგზაურობა, ფრენა კოსმოსში, რობოტები, ტელეპათია. როჯერ ჟელიაზნი ამბობდა, რომ კატნერის „ბნელი სამყაროს“ შთაგონებით გადაწყვიტა „ამბერის ქრონიკების“ შექმნა.
სქოლიო
კატეგორია:ამერიკელი მწერლები კატეგორია:XX საუკუნის ამერიკელი რომანისტები კატეგორია:ამერიკელი ფენტეზი მწერლები კატეგორია:ამერიკელი სამეცნიერო ფანტასტიკის ჟანრის მწერლები კატეგორია:ამერიკელი მამაკაცი რომანისტები კატეგორია:XX საუკუნის ამერიკელი მამაკაცი მწერლები
ერინ მორგენსტერნი
ერინ მორგენსტერნი (Erin Morgenstern, დ. 8 ივლისი, 1978) — ამერიკელი მულტიმედია-ხელოვანი. ცნობილია, როგორც ფენტეზის ჟანრის რომან „ღამის ცირკის“ (2011) ავტორი. აღნიშნული ნაშრომი 2013 წლისთვის გამოიცა ათზე მეტ ენაზე და მიიღო ჟურნალ „Locus“-ის ჯილდო საუკეთესო სადებიუტო რომანისთვის.
სქოლიო
კატეგორია:ამერიკელი მწერლები
ფედერლი
ფედერლი  (Pederly) — სოფელი აზერბაიჯანში,  ევლახის  რაიონში.
რესურსები ინტერნეტში
კატეგორია:ევლახის რაიონის სოფლები
როჯერ ჟელიაზნი
როჯერ ჯოზეფ ჟელიაზნი (Roger Zelazny, დ. 13 მაისი, 1937 — გ. 14 ივნისი, 1995) — ამერიკელი პოეტი და ფენტეზის და სამეცნიერო ფანტასტიკის ჟანრის მწერალი. ყველაზე მეტად ცნობილია რომანების სერიით „ამბერის ქრონიკები“. არის ნებულას 3 ჯილდოს და ჰიუგოს 6 ჯილდოს მფლობელი.
სქოლიო
კატეგორია:ამერიკელი მწერლები კატეგორია:სამეცნიერო ფანტასტიკის ჟანრის მწერლები
ირინე ონიანი
ირინე ონიანი (დ. 15 იანვარი, 1935, თბილისი) — ქართველი ექიმი, ოფთალმოლოგი, მედიცინის მეცნიერებათა კანდიდატი, დოცენტი.
ბიოგრაფია
1959 წელს დაამთავრა თბილისის სახელმწიფო სამედიცინო უნივერსიტეტის სამკურნალო ფაკულტეტი.
1959-1961 წლებში იყო თბილისის სახელმწიფო სამედიცინო უნივერსიტეტის თვალის სნეულებათა კათედრის კლინიკური ორდინატორი; 1961-1972 წლებში გ. ტარსაიძის სახელობის თვალის სნეულებათა რესპუბლიკური კლინიკური საავადმყოფოს ექიმი-ორდინატორი; 1972-1988 წლებში თბილისის სახელმწიფო სამედიცინო უნივერსიტეტის თვალის სნეულებათა კათედრის ასისტენტი, 1988 წლიდან დოცენტი. ავტორია 62 სამეცნიერო ნაშრომისა გლაკუომის, ბადურის დისტროფიის, თვალის სისხლძარღვთა დაავადებების, ოფთალმოენერგომიკისა და ოფთალმოგერიატრიის პრობლემებზე. ხელმძღვანელობს კლინიკური ორდინატორებისა და სტუდენტთა სამეცნიერო ნაშრომების მომზადებას.
საკანდიდატო დისერტაციის თემა — „თვალის სისხლის მიმოქცევის შესწავლა რეოგრაფიული მეთოდით ჰიპერტონული დაავადების, შაქრიანი დიაბეტისა და ბადურის თრომბოჰემორაგიული დაავადებების დროს კარდიოდინამიკასა და ცერებრალური სისხლის მომოქცევასთან კომპლექსში“.
რესურსები ინტერნეტში
კატეგორია:დაბადებული 15 იანვარი კატეგორია:დაბადებული 1935 კატეგორია:თბილისში დაბადებულები კატეგორია:თბილისის სახელმწიფო სამედიცინო უნივერსიტეტის კურსდამთავრებულები კატეგორია:ქართველი ოფთალმოლოგები
იაკობუს გალუსი
250px|მინიატიურა იაკობუს გალუსი, იაკობ პეტელინი (Jakob Petelin Kranjski; დ. 3  ივლისი,  1550, რიბნიცა — გ. 18 ივლისი, 1591, პრაღა) — რენესანსის ეპოქის სლოვენიელი კომპოზიტორი, სასულე მუსიკის ავტორი.
განათლება მიიღო ცისტერციანელების მონასტერში. 1564-1566 წლებში მოგზაურობდა ავსტრიაში. 1574-1575 წლებში მღეროდა ვენის სასახლის კაპელაში. 1575 წლის შემდეგ მოღვაწეობდა ცისტერციანელების მონასტერში ავსტრიაში, ბოჰემიაში, მორავიაში, სამხრეთ სილეზიაში.
გარდაიცვალა 1591 წელს პრაღაში.
რესურსები ინტერნეტში
კატეგორია:სლოვენი კომპოზიტორები კატეგორია:დაბადებული 3 ივლისი კატეგორია:დაბადებული 1550 კატეგორია:გარდაცვლილი 18 ივლისი კატეგორია:გარდაცვლილი 1591
წაღვლის მეცხრე ნამოსახლარი
წაღვლის მეცხრე ნამოსახლარი — არქეოლოგიური ძეგლი ხაშურის მუნიციპალიტეტის სოფელ წაღვლის სამხრეთ-დასავლეთით, მდინარე წაღვლურასა და პატარა ხევს შორის, ადგილ გოროკოზე. თარიღდება ადრინდელი რკინის, ანტიკური, გვიანდელი ბრინჯაოს და ფეოდალური ხანით. ნამოსახლარზე იპოვება თიხის ჭურჭლის ფრაგმენტები.
ლიტერატურა
კატეგორია:ხაშურის მუნიციპალიტეტის არქეოლოგიური ძეგლები
ზამბოანგა
ზამბოანგა (Lungsod ng Zamboanga, Zamboanga City) — ქალაქი ფილიპინების კუნძულ მინდანაოზე. ეს არის ფილიპინების მესამე „დიპლომირებული" ქალაქი, რომელიც დიდი ქალაქების კატეგორიაში შედის. „დიპლომირებული" ქალაქის სტატუსი მიენიჭა 1936 წელს. იგი ასევე არის დამოუკიდებელი ქალაქი, რომელიც არ შედის სხვა პროვინციაში. ესაზღვრება მეზობელ პროვინციას ზამბოანგა-სიბუგაის. ქალაქის ფართობია 1483 კმ², მოსახლეობა - 843 201 (2010 წ.). ქალაქი დააარსეს ესპანელებმა 1635 წელს, როგორც ციხესიმაგრე მოროს ხალხის თავდასხმებისაგან თავდაცვის მიზნით.
ფიზიკურ-გეოგრაფიული მახასითებლები
ზამბოანგა მდებარეობს ამავე სახელწოდების ნახევარკუნძულის სამხრეთ დაბოლოებაზე. იგი მანილიდან დაშორებულია 460 საზღვაო მილით, ხოლო ინდონეზიის ქალაქ მენადოდან 345 მილით. ქალაქ სებუდან 372 მილი აშორებს, ხოლო ქალაქ დავაოდან — 340. ქალაქის ტერიტორიას გარს არტყავს სულუს ზღვა დასავლეთიდან, სულავესის ზღვა და ბასილანის სრუტე სამხრეთიდან, ხოლო მოროს ყურე — აღმოსავლეთიდან.
ქალაქი მდებარეობს რამდენიმე მიმდებარე პატარა კუნძულზეც, რომელთა შორის ყველაზე ცნობილია გრეიტ-სანტა-კრუსი. იგი დასვენებისთვის კარგი ადგილია და მდებარეობს ქალაქიდან კატერით საათნახევრის სავალზე. კუნძული ცნობილია ე. წ. „ვარდისფერი ქვიშის“ პლაჟით. ქვიშს ფერი მიიღება მოწითალო ან ვარდისფერი ფერის მარჯნის ქერქებით.
კლიმატი
ზამბოანგა მდებარეობს ტაიფუნების მოქმედების ზონაში. მარტიდან მაისის ჩათვლით სიცხე და სიმშრალეა. ტემპერატურა აღწევს 22 °С. ივნისიდან ოქტომბრის ჩათვლით წვიმების სეზონია. რეკორდული ტემპერატურაა — 38,7 °С, რომელიც დაფიქსირდა 1999 წლის 15 აგვისტოს, ხოლო ყველაზე დაბალი ტემპერატურაა — 15 °С, რომელიც დაფიქსირდა 1965 წლის 27 თებერვალს.
ისტორია
XIII საუკუნის დასაწყისში ქალქი ატარებდა სახელწოდებას ხამბანგანი, რომელიც იტარგმნება, როგორც „ყვავილების ქალაქი“. თავდაპირველად აქ ხდებოდა მალაიელების განსხვავებული ეთნიკური ჯგუფების მიგრაცია კუნძულ სულუდან, რომელთა წინაპრებიც, თავის დროზე მოვიდნენ კუნძლ მალაკიდან. XV საუკუნიდან სულს რეგიონში და მინდანაოზე გავრცელდა ისლამი. ქალაქი შევიდა სულუს სასულთნოს შემადგენლობაში. ესპანელები აქ გამოჩნდნენ 1596 წელს, რომლებიც იძლებულები იყვნენ შებრძოლებოდნენ მოროს ხალხს, ადგილობრივ მუსულმანებს, რომლებიც კოტაბატოს რაიონში ცხოვრობდნენ. ამ რაიონში, 1635 წელს ფილიპინების გენერალ-გუბერნატორ ხუან სერეს და სალამანკას მმარტველობის პერიოდში გადმოასახლეს 300 ჯარისკაცი მეხიკოდან. მათ ხელმძღვანელობდა კაპიტანი ხუან დე ჩავესი. კუნძულის ყველაზე სამხრეთ ნაწილში, ბასილანის ყურის ნაპირზე ააგეს ციხესიმაგრე სან-ხოსე, რომელიც აკონტროლებდა მუსულმან მეკობრეებს. აღნიშნული ციხესიმაგრის დაარსება საფუძვლად დაედო ქალაქ ზამბოანგას.
ესპანელების ამერიკელებთან ბრძოლის დროს, ზამბოანგა იყო ესპანეთის ჯარების მთავარი დასაყრდენი და მათ ქალაქი დატოვეს მხოლოდ 1899 წელს.
მოსახლეობა
ქალაქს აქვს ეპითეტები „ულამაზესი ზამბოანგა“ და „აზიის ლათინური ქალაქი“. მის უძველეს მოსახლეებს შეადგენენ მალაიელები, რომელებიც აზიის კონტინენტიდან გადასახლდნენ.
ქალაქში გავრცელებულია კრეოლური ენა და ენა ჩაბაკანო, ენა რომელსაც აქვს ესპანური ლექსიკა, ხოლო სინტაქსი და გრამატიკული წესები აღებულია ადგილობრივი ენებისაგან. მრავალი ადამიანი საუბრობს ასევე ესპანურად და ინგლისურად.
რესურსები ინტერნეტში
კატეგორია:ფილიპინების ქალაქები
ბოსლეთი
300px|მინი|[[წრომის წმინდა მარინეს ეკლესია|წმინდა მარინეს ეკლესია ნასოფლარზე.]] ბოსლეთი — ნასოფლარი დღევანდელი ხაშურის მუნიციპალიტეტის ტერიტორიაზე. მდებარეობდა თრიალეთის ქედის ჩრდილოეთ კალთაზე, სოფელ წრომის აღმოსავლეთით. ნასოფლარის ტერიტორიაზე ჩანს ნასახლართა ბუდეები. შემორჩენილია რიყის ქვით ნაგები შენობების საძირკვლის ფრაგმენტები. იპოვება წითლად გამომწვარი უხეშკეციანი თიხის ჭურჭლის ნამტვრევები, დიდი ზომის ქვევრის ფრაგმენტები და სხვა.
იგი დადასტურებულია არაერთ ისტორიულ წყაროსა თუ დოკუმენტში. შედიოდა ისტორიულ საციციანოში. ერთ-ერთი პირველი დოკუმენტი, რომელშიც გვხვდება ბოსლეთი, წარმოადგენს განჩინებას ციციშვილების გაყრის საქმეზე. დოკუმენტის მიხედვით, რომელიც დათარიღებულია 1664-1673 წლებით, ციცი და ქაიხოსრო ციციშვილებს ბოსლეთში რგებიათ კოპაძე ნარიმას შვილი.
მეორე დოკუმენტი, რომელშიც გვხვდება ბოსლეთი, ედიშერ და პაპუნა ციციშვილების გაყრის საქმეზე შედგენილი განჩინებაა. იგი თარიღდება 1701-1703 წლებით. მასში ნათქვამია:
ვახუშტი ბატონიშვილი იცნობს სოფელ ბოსლეთს და დატანილი აქვს რუკაზე. იოანე ბატონიშვილი კი ბოსლეთს არ იცნობს. სავარაუდოდ სოფელი XVIII საუკუნის 90-იანი წლებისათვის, ე. წ. ლეკიანობის შედეგად გაუკაცრიელდა და ნასოფლარად იქცა.
ნასოფლარზე მდებარეობს წმ. მარინეს სახელობის ეკლესია, რომელიც გვიანფეოდალური ხანით თარიღდება.
დუმენი
დუმენი (Dumeni) — სოფელი მოლდოვაში, რიშკანის რაიონში. მდებარეობს ზღვის დონიდან 100 მეტრზე. 2004 წლის მონაცემებით, მოსახლეობა 216 ადამიანს შეადგენდა.
რესურსები ინტერნეტში
კატეგორია:რიშკანის რაიონის სოფლები
წაღვლის პირველი ნამოსახლარი და სამაროვანი
წაღვლის პირველი ნამოსახლარი და სამაროვანი — არქეოლოგიური ძეგლი ხაშურის მუნიციპალიტეტის სოფელ წაღვლის სამხრეთ-აღმოსავლეთით, სამ კილომეტრზე, მდინარე წაღვლურის მარჯვენა ნაპირზე, ადგილ ლეკიკალიაზე. თარიღდება გვიანდელი ბრინჯაოს, ადრინდელი რკინის, ანტიკური და ფეოდალური ხანით.
ნამოსახლარზე აიკრიფა თიხის ჭურჭლისა და ბათქაშის ნატეხები, რკინის თავხვია საკინძი და სხვა მასალები. ტერასის ჭრილში ჩანს ნაცროვანი ფენები და თიხის ჭურჭლის ნატეხები.
ნამოსახლარის ჩრდილო-დასავლეთ ნაწილში, შემაღლებულ ადგილას სამაროვანია. აქ მიწის სამუშაოების დროს იპოვება ბრინჯაოს ნივთები, მძივები და ადამიანის ძვლები. მასალა ინახება სოფელ წაღვლის საჯარო სკოლის მხარეთმცოდნეობის კაბინეტში.
ლიტერატურა
კატეგორია:ხაშურის მუნიციპალიტეტის არქეოლოგიური ძეგლები
ქოჩალოს ბაზილიკა
ქოჩალოს ბაზილიკა — არქიტექტურული ძეგლი ლაგოდეხის მუნიციპალიტეტის ტერიტორიაზე. ქალაქ ლაგოდეხის ჩრდილოეთით, მდინარე ნინოსხევის მარცხენა ნაპირზე, მთის ფერდზე. განეკუთვნება VI-VII საუკუნეებს.
ეკლესია ორნავიანი, უგუმბათო ნაგებობაა. აგებულია ნატეხი და რიყის ქვით დუღაბზე. შესასვლელი სამხრეთიდან აქვს. ცენტრალური ნავი აღმოსავლეთით ნახევარწიული ჩაწერილი აფსიდითაა დასრულებული, რომლის ღერძზე ერთი მაღალი, თაღოვანი სარკმელია გაჭრილი. საკურთხეველი ნავისგან ორმაგი მხრებითაა გამოყოფილი, რომლის შიდა შვერილზე კამარის საბჯენი თაღია გადაყვანილი. საკურთხევლის სარკმლის ორივე მხარეს თითო მართკუთხა ნიშაა გაკეთებული. ტრაპეზი არ შემორჩა. ნავი დასრულებული იყო საბჯენის გარეშე გამართული ნახევარწრიული კამარით. გადახურვა ორფერდა ჰქონდა. გადახურული იყო კრამიტით. ნავის სამხრეთი კედელი ამჟამად ყრუა. ნავი ნახევარწრიული კამარითაა დასრულებული. ცალფერდა სახურავი კრამიტის იყო. ტაძარს სამხრეთიდან ქონია მინაშენი, რომლის მხოლოდ სამხრეთი კედლის აღმოსავლეთი ნაწილი იკითხება ამჟამად. დანარჩენი დანგრეული და მცენარეული საფარითაა დაფარული.
1614-1617 წლებში კახეთში სპარსეთის შაჰის, აბას I-ის ლაშქრობების შემდეგ ლაგოდეხი გაუდაბურდა, რამაც ისტორიული მეხსიერების გაქრობაც განაპირობა. სავარაუდოდ, ქოჩალოს ეკლესია ამ პერიოდიდანაა განადგურებული და უმოქმედო.
ქოჩალოს ბაზილიკას, 2006 წლის, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
2019 წლის ივნისში ქოჩალოს ბაზილიკის გაწმენდითი სამუშაოების დროს უმნიშვნელოვანესი ქართული წარწერა გამოვლინდა. ასომთავრული ტექსტი X საუკუნის ბოლოსაა შესრულებული და ეკლესიისათვის მიწების შეწირვის შესახებ მოგვითხრობს. წარწერაში ჰერეთის მეფე ადარნასე და დედოფალი დინარია მოხსენებული. დღემდე მხოლოდ ნარატიული წყაროებით ცნობილი მეფე-დედოფალის მოხსენიების გარდა, უნიკალური აღმოჩენის განსაკუთრებულ მნიშვნელობას წარწერაში აღნიშნული საქართველოს ისტორიისთვის ამ დრომდე უცნობი რამდენიმე მმართველის სახელი და ისტორიული ჰერეთის უცნობი ტოპონიმი განსაზღვრავს.
სქოლიო
კატეგორია:ლაგოდეხის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები
ვახტანგ ფანჩულიძე
დაიბადა 1956 წლის 5 ივნისს. არ მიუღია სამსახიობო განათლება. კარიერა დაიწყო 1975 წელს, ბოლოს გადაიღეს ფილმში „კედელი“ 1991 წელს.
რესურსები ინტერნეტში
კატეგორია:დაბადებული 5 ივნისი კატეგორია:დაბადებული 1956 კატეგორია:ქართველი მსახიობები
ანდრე ნორტონი
ანდრე ელის ნორტონი (დ. ელის მერი ნორტონი, დ. 17 თებერვალი, 1912  —გ. 17 მარტი, 2005) — ამერიკელი მწერალი, მოღვაწე ფენტეზის და სამეცნიერო ფანტასტიკის ჟანრში. აგრეთვე წერდა ისტორიულ ჟანრში. უფრო მეტად ცნობილია ფსევდონიმით ანდრე ნორტონი (Andre Norton), თუმცა აგრეთვე იყენებდა ფსევდონიმებს ენდრიუ ნორთი და ალენ უესტონი. ნორტონი იყო პირველი ქალი მწერალი, რომელმაც მიიღო განდალფის ჯილდო დიდი ოსტატის კატეგორიაში.
სქოლიო
კატეგორია:ამერიკელი მწერლები კატეგორია:ფენტეზის მსოფლიო პრემიის ლაურეატები
ჯენა კოლემანი
ჯენა ლუიზა კოლემანი (ინგლ. Jenna Louise Coleman; დ. 27 აპრილი, 1986, ბლეკპული, გაერთიანებული სამეფო) — ინგლისელი მსახიობი. სახელი გაითქვა სერიალში Doctor Who შესრულებული კლარა ოსვალდისა და სერიალში „დედოფალი ვიქტორია“ შესრულებული დედოფალ ვიქტორიას როლებით.
ბავშვობა და განათლება
ჯენა კოლემანი დაიბადა 1986 წლის 27 აპრილს ბლეკპულში, ჩრდილოეთ ინგლისში, გაერთიანებულ სამეფოში. იგი არის კარენ და კეით კოლემანების ქალიშვილი. ჰყავს ერთი უმცროსი ძმა, ბენ კოლემანის სახით. მან ადგილობრივი არნოლდის სკოლა დაამთავრა, რის შემდეგაც უმაღლესი განათლების მისახებად სწავლა უნივერსიტეტში განაგრძო, თუმცა მალევე მიატოვა და სამსახიობო კარიერას გაჰყვა. იგი ყოველთვის იყო დაინტერესებული, თუმცა თავიდან თეატრებში თამაშობდა. მოგვიანებით იგი მონაწილეობდა ედინბურგის ფესტივალშიც.
კარიერა
მარცხნივ|მინი|318x318პქ|ჯენა კოლემანი 2015 წელს. ჯენა კოლემანი 1996 წლიდან თამაშობდა სპექტაკლებში, თუმცა მისი სატელევიზიო დებიუტი 2005 წელს შედგა სერიალ „იმერდეილში“ შესრულებული ჯასმინ თომასის როლით. მისი პირველივე სატელევიზიო როლი მთავარი იყო სერიალში, რის გამოც იგი ჯასმინის როლს 2009 წლამდე ასრულებდა და სულ 411 სერიაში მიიღო მონაწილეობა.
2012 წელს იგი დაამტკიცეს სერიალ Doctor Who-ს მთავარ, კლარა ოსვალდის როლზე. ჯენა კოლემანი ამ სერიალში 2015 წლამდე მონაწილეობდა, როგორც მთავარი პერსონაჟი. ამის შემდეგ მან კლარას როლი მიატოვა, თუმცა 2017 წელს იგი კვლავ დაბრუნდა ოსვალდის როლში, თუმცა ამ ჯერად უკვე როგორც მიწვეული ვარსკვლავი.
ამის პარალელურად, 2013 წელს ლიდია უიკჰეიმის როლი შეასრულა სერიალში „სიკვდილი მოდის პემბერლი“, სადაც მხოლოდ სამ ეპიზოდში მიიღო მონაწილეობა.
2016 წელს ჯენა კოლემანი დაამტკიცეს კიდევ ერთ მთავარ როლზე. იგი ისტორიულ სერიალში „დედოფალი ვიქტორია“ განასახიერებდა დედოფალ ვიქტორიას, ახალგაზრდობაში. სერიალი ვიქტორიას ბიოგრაფიას მოგვითხრობს მისი ტახტზე ასვლიდან ბოლომდე, თუმცა მისი გადაღებები დღემდე გრძელდება და ჯერ მხოლოდ მის დაქვრივებამდეა გადაღებული.
ვიქტორიას პარალელურად, 2018 წელს სერიალში „ტირილი“ შეასრულა ჯოანა ლინდსის როლი. მოგვიანებით, მან მცირე შესვენება აიღო კინემატოგრაფიაში და ცოტა ხნით თეატრს დაუბრუნდა.
პირადი ცხოვრება
ჯენა კოლემანს სერიალ „დედოფალ ვიქტორიას“ გადაღებებისას სასიყვარულო ურთიერთობა ჰქონდა მსახიობ ტომ ჰიუჯესთან, რომელიც სერიალში ვიქტორიას ქმრის, პრინცი ალბერტის როლს თამაშობდა. ისინი დღემდე ურთიერთობაში არიან. მანამდე იგი ხვდებოდა მსახიობ რიჩარდ მედენსა და კარლ დევისს.
კოლემანი აქტიურ საქველმოქმედო საქმიანობას ეწევა. იგი დაინტერესებულია აფრიკაში მცხოვრები ღარიბი და მზრუნველობამოკლებული ბავშვების უფლებების დაცვითა და მათთვის განათლების მიცემის შესაძლებლობით.
სქოლიო
კატეგორია:დაბადებული 27 აპრილი კატეგორია:დაბადებული 1986 კატეგორია:ინგლისელი ქალი მსახიობები
ნიკოლა მიროტიჩი
200px|მინიატიურა ნიკოლა მიროტიჩი (Никола Миротић; დ. 11 თებერვალი, 1991, ტიტოგრადი, ჩერნოგორიის სოციალისტური რესპუბლიკა, იუგოსლავია) — მონტენეგროელი პროფესიონალი კალათბურთელი. მიიღო ესპანეთის მოქალაქეობა.
პროფესიონალური კარიერა დაიწყო ესპანეთის გუნდში რეალ-მადრიდში 2008 წლის სეზონში. 2014 წლიდან ჩიკაგო ბულზის მოთამაშეა.
რუსუდან გვასალია
რუსუდან გვასალია (დ. 27 სექტემბერი, 1953, თბილისი) — ქართველი მუსიკოსი.
ბიოგრაფია
1969 წელს რუსუდან გვასალიამ დაამთავრა თბილისის ცენტრალური სამუსიკო ათწლედი. ჯერ კიდევ მოსწავლემ 1969 წელს გაიმარჯვა ამიერკავკასიის მუსიკოს-შემსრულებელთა კონკურსში და I პრემია მოიპოვა. 1970-1974 წლებში სწავლობდა მოსკოვის კონსერვატორიაში, 1975–1977 წლებში — ასპირანტურაში, პედაგოგი: ვ. კლიმოვი. 1979 წლიდან იყო პროფესორ ვ. კლიმოვის ასისტენტი. 1973 წელს რუსუდან გვასალიამ მოიგო მარგარეტ ლონგისა და ჟაკ ტიბოს სახელობის მუსიკოს-შემსრულებელთა საერთაშორისო კონკურსი, 1974 წელს კი გახდა პეტრე ჩაიკოვსკის სახელობის საერთაშორისო კონკურსის ლაურეატი. 1979 წელს მას მიენიჭა საქართველოს დამსახურებული არტისტის წოდება. მუსიკოსი 1975 წლიდან იყო „მოსკონცერტის“ სოლისტი. გასტროლებით მოვლილი აქვს საზღვარგარეთის მრავალი ქვეყანა. ამავე დროს ეწეოდა პედაგოგიურ მოღვაწეობას მოსკოვის კონსერვატორიაში. 1987 წლიდან რუსუდან გვასალია, როგორც პედაგოგი მოღვაწეობს ხელოვანთა საერთაშორისო კურსებზე. 1990 წლიდან ის არის ქალაქ მინცის უნივერსიტეტის პროფესორი. ამ ქალაქში მან დააარსა ქალთა კამერული ორკესტრი, რომელიც ქალთა ერთადერთი ორკესტრია გერმანიაში. ქალბატონი რუსუდანი თავადვეა ორკესტრის დირიჟორი, სოლისტი და კონცერტმაისტერი. რუსუდან გვასალიას დაკვრა გამოირჩევა მაღალი საშემსრულებლო კულტურით, ინტერპრეტაციის სიღრმითა და არტისტიზმით. მის რეპერტუარშია: ს. ცინცაძე – „პოემა“; კ. შიმანოვსკი — „სონატა ვიოლინოსა და ფორტეპიანოსათვის“; ფ. კრეისლერი — „რეჩიტატივი და სკერცო სოლო ვიოლინოსათვის“; ა. ზარჟიცკი „მაზურკა“, აგრეთვე, ვენის კლასიკოსები, რომანტიკოსები და სხვა.
რესურსები ინტერნეტში
კატეგორია:ქართველი ემიგრანტები კატეგორია:დაბადებული 1953 კატეგორია:დაბადებული 27 სექტემბერი კატეგორია:ქართველი მუსიკოსები
ონტენიენტე
ონტენიენტე (Onteniente, Ontinyent) — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის ვალიე-დე-ალბაიდის კომარკის შემადგენლობაში. ფართობი — 125,4 კმ². მოსახლეობა — 35 761 კაცი (2020 წ.).
სქოლიო
კატეგორია:ვალენსიის მუნიციპალიტეტები
ვარდან მინასიანი
საკლუბო კარიერა
ვარდან მინასიანმა სომხეთის პრემიერლიგის რამდენიმე კლუბში ითამაშა. მისი მთავარი მიღწევები უკავშირდება კლუბ პიუნიკს. იგი პიუნიკის წევრი 1992-1998 და 2000-2003 წლებში იყო. 1998-1999 წლის სეზონი მან შვეიცარიის სუპერ ლიგაში გაატარა ლაუსან სპრტთან ერთად; აქ მან შვეიცარიის საფეხბურთო თასი მოიგო. შემდეგ გადავიდა ლოკომოტივ სანქტ-პეტერბურგში და თითქმის ორი წლის განმავლობაში ამ კლუბში რჩებოდა.
საერთაშორისო კარიერა
მინასიანი იყო სომხეთის ეროვნული საფეხბურთო ნაკრების წევრი. 1996 წელს პერუსთან გამართული ამხანაგური მატჩიდან მოყოლებული, მან 11 საერთაშორისო სანაკრებო თამაშში მიღო მონაწილეობა.
თივი (მრავალმნიშვნელოვანი)
თივი შეიძლება აღნიშნავდეს:
ვარდან მინასიანი
მენეჯერული კარიერა
ვარდან მინასიანმა მწვრთნელის კარიერა 2004 წლის აგვისტოში დაიწყო. მისი პირველი გაწვრთნილი გუნდი იყო სომხეთის ეროვნული 21-წლამდელთა საფეხბურთო ნაკრები. მან ეს თანამდებობა 2005 წელს დატოვა. შემდეგ იგი გახდა დამხმარე მწვრთნელი გუნდში, რომელშიც ცხოვრების დიდი ნაწილი გაატარა - პიუნიკში. იგი მთავარ მწვრთნელ იან პრტერფილდთან და ინგლისელ ტომ ჯონსთან ერთად დამხმარე მწვრთნელად მუშაობდა სომხეთის ეროვნულ საფეხბურთო ნაკრებში. 2007 წელს პორტფილდი გარდაიცვალა. შესაბამისად, მინასიანი და ჯონსი სეზონის ბოლომდე მთავარი და დამხმარე მწვრთნელის მოვალეობის შემსრულებლები გახდნენ. 2008 წელს, ახალი მთავარი მწვრთნელი, დანიელი იან პოულსენი მოვიდა კლუბში; ამიტომ მინასიანს კვლავ დამხმარე მწვრთნელის პოზიციაზე გადასვლა მოუხდა. მომავალი წლის მარტში, პოულსენი გაათავისუფლეს ცუდი შედეგების ჩვენების გამო, ხოლო მინასიანი კვლავ დროებით (იმ დროს) გახდა მთავარი მწვრთნელი.
ტობოლი
ვარდან მინასიანი ტობოლის მთავარ მწვრთნელად 2014 წელს დაინიშნა, ხოლო 2015 წლის 16 აპრილს იგი თანამდებობიდან გაათავისუფლეს.
არარატ-არმენია
2018 წლის 1 ოქტომბერს, 2-წლიანი ხელშეკრულებით, მინასიანი შეუერთდა კლუბ არარატ-არმენიას. მისი ხელმძღვანელობით,არარატ-არმენია გახდა სომხეთის პრემიერ ლიგის პირველი გუნდი, რომელმაც ევროპის უმსხვილესი საკლუბო ტურნირის პლეი-ოფის რაუნდს მიაღწია.
სქოლიო
კატეგორია:დაბადებული 5 იანვარი კატეგორია:დაბადებული 1974 კატეგორია:სომეხი ფეხბურთელები
ყარამანლი
ყარამანლი (Qaramanlı) — სოფელი აზერბაიჯანში, ევლახის რაიონში. მოსახლეობის რაოდენობა — 2 230 კაცი.
რესურსები ინტერნეტში
კატეგორია:ევლახის რაიონის სოფლები
დურუიტოარეა
დურუიტოარეა (Duruitoarea) — სოფელი მოლდოვაში, რიშკანის რაიონში. მდებარეობს ზღვის დონიდან 99 მეტრზე. 2004 წლის მონაცემებით, მოსახლეობა 379 ადამიანს შეადგენდა.
რესურსები ინტერნეტში
კატეგორია:რიშკანის რაიონის სოფლები
ზალიმხანა
ზალიმხანა (Zəlimxan) — სოფელი აზერბაიჯანში, აღსთაფის რაიონში. მოსახლეობის რაოდენობა — 	  	1 163 კაცი.
რესურსები ინტერნეტში
კატეგორია:აღსთაფის რაიონის სოფლები
მაგისტრი
მაგისტრი — აკადემური ხარისხი. ევროპის ქვეყნებში მაგისტრი და მაგიტრა, აღნიშნული აკადემიური ხარისხის მფლობელ მამრობითი ( - Magister) და მდედრობითი სქესის ( - Magistra) პირთათვის.
სიტყვის წარმომავლობა და გამოყენება
სიტყვა მაგისტრი წარმოადგენს თავისუფალ თარგმანს ლათინური სიტყვისა „მაგისტერ“ (magister) და აღნიშნავს მასწავლებელს, ან ოსტატს. აღსანიშნავია ისიც, რომ ინგლისური სიტყვა „მასტერ“ (Master) აგრეთვე ლათინურისგანაა ნაწარმოები.
მაგისტრის ხარისხი გერმანულენოვან ქვეყნებში ხშირად აღინიშნება შემოკლებით, - M. A., რომელიც აღნიშნავს მამაკაცებისთვის Magister Artium, ხოლო ქალთათვის Magistra Artium. გერმანიაში მაგისტრს შემოკლებით სახელის და გვარის შემდეგ წერენ, ხოლო ავსტრიაში კი სახელისა და გვარის შემდეგაა მიღებული ამ აკადემიური ხარიხის აღნიშვნა. ამ შემოკლებას ზოგჯერ წერტილების დაუსმელადაც წერენ.
ლიტერატურა
კატეგორია:განათლება კატეგორია:აკადემიური განათლება
ხცისის ნასოფლარი
ხცისის პირველი ნასოფლარი — არქეოლოგიური ძეგლი ხაშურის მუნიციპალუტეტის სოფელ ხცისის სამხრეთ-აღმოსავლეთით 1 კილომეტრზე, ადგილ ხარვებში. თარიღდება გვიანდელი ფეოდალური ხანით. ნასოფლარის მიდამოებში შემორჩენილია რიყისა და ნატეხი ქვით ნაგები შენობების საძირკვლის ნაშთები; იპოვება წითლად გამომწვარი უხეშკეციანი თიხის ჭურჭლის ნამტვრევები, დიდი ზომის ქვევრის ფრაგმენტები და სხვა.
ლიტერატურა
კატეგორია:ხაშურის მუნიციპალიტეტის არქეოლოგიური ძეგლები
გორათი
გორათი — ნასოფლარი დღევანდელი ხაშურის მუნიციპალიტეტის ტერიტორიაზე. ამჟამად ხაშურის ერთ-ერთი უბანი, მდებარეობს ქალაქის დასავლეთით.
ისტორია
პირველი ისტორიული დოკუმენტი, რომელშიც გორათი, როგორც დასახლებული პუნქტი გვხვდება, 1700 წლით თარიღდება. ეს დოკუმენტი წარმოადგენს ერეკლე I ნაზარალიხანის ბრძანებას ხაშურლებისა და გორათელებისადმი. ერეკლე I აფრთხილებს გორაელებს (ასე არიან მოხსენებული გორათელები დოკუმენტში) ხაშურელებთან ერთად, რომ აღარ შეაწუხონ სურამლები.
რუისის სამწყსოს 1715 წლის დავთრის მიხედვით, აქ ოთხი კომლია, კერძოდ, ნათიშვილი (2), ღონენაშვილი და ზაუტაშვილი.
გორათი 1728 წელს თბილისის ვილაიეთის დიდ დავთარში წარმოდგენილია 18 კომლით. აქ დასახლებულია ერთი აზნაური. აქვეა სახასო მამულები, ვენახი. არის ერთი თვალი წისქვილი, რომლის წლიურის გადასახადი 120 ახჩაა. გადასახადების საერთო რაოდენობა კი 9590 ახჩას შეადგენს.
1793 წლით დათარიღებულ მიწის ნასყიდობის სიგელში ნათქვამია: როგორც სიგელის ნაწყვეტიდან ჩანს, გორათში მამულები იტრიელ ჩხეიძეებს ეკუთვნოდათ, რაც სხვა დოკუმენტებითაც დასტურდება.
გორათი და აქ მდებარე გორა ძველი ნამოსახლარიცაა, ხაშური-ბორჯომის რკინიგზის ხაზის გაყვანის დროს, XIX საუკუნის 90-იან წლებში, აქ აღმოჩნდა არაერთი საყურადღებო არქეოლოგიური ნივთი. ამასთან დაკავშირებით 1895 წლის 4 იანვარს გაზეთი „ივერია“ წერდა:
ბოლო პერიოდში გორთში საფლავების გაჭრის დროს აღმოჩნდა ბრინჯაოს საბრძოლო და სამეურნეო იარაღები (შუბის პირი, სატევარი, ქვაბი და სხვ.), რომელიც თარიღდება ძვ. წ. II ათასწლეულის ბოლო საუკუნეებითა და I ათასწლეულის დასაწყისით. შეიმჩნევა სამეურნეო ნაგებობების საძირკვლები და სხვა.
ვახუშტი ბატონიშვილი იცნობს გორათს და დატანილი აქვს რუკაზე. ასევე იცნობს იოანე ბატონიშვილიც, რომელიც აფიქსირებს მას, როგორც მოსახლე სოფელს.